Kotimaan kaukaloissa 2007–2009 ihastuttanut kanadalainen lopetti.

Kanadalaishyökkääjä Ryan Keller, 32, ilmoitti Twitter-tilillään lopettavansa ammattijääkiekkoilijan uran.

Suomessa ja Bluesissa ensimmäiset kautensa Euroopassa pelannut hyökkääjä oli SM-liigan kirkkaimpia tähtiä 2007–2009 ja teki 101 ottelussa 99 tehopistettä. Keller sai Suomesta palkintokaappiinsa SM-hopean 2008. Keväällä 2009 hän oli pudotuspelien paras maalintekijä.

Keller lähti Suomesta saatuaan NHL-sopimuksen kesällä 2009. Läpimurto isoissa ympyröissä jäi tekemättä, mutta hän johdatti kapteenina Binghamton Senatorsin AHL:n mestariksi 2011. Keller palasi Eurooppaan 2012 ja pelasi uransa neljä viimeistä kautta Sveitsin liigassa, voittaen mestaruuden 2014.

” pic.twitter.com/fhEhVYjDNU— Ryan Keller (@RyanKeller84) July 14, 2016

– Lopettamispäätös ei ole koskaan helppo, mutta mietittyäni jääkiekonjälkeistä elämää olen päättänyt lopettaa 11 ammattilaiskauden jälkeen. Jääkiekko on kohdellut perhettäni loistavasti ja antanut meille mahdollisuuden matkustaa ympäri maailmaa ja kohdata uskomattomia ihmisiä, Keller kirjoittaa.